पिछले करीब दो सालों से चंडीगढ़ के पीजीआई में उपचार करा रहे बेराजगार अमरनाथ को इलाज के लिए करीब दस लाख रुपयों की दरकार है। पीजीई में तैनात इंटरनल मेडिसन के हेड आफ द डिपार्टमेंट डा. पंकज मल्होत्रा ने मरीज को समय रहते पूरे शरीर से खून बदलने को कहा है। फिलहाल अमरनाथ की जिंदगी हर हफ्ते लगने वाली बारह हजार रुपये कीमत के इंजेक्शन पर टिकी हुई है। कोकसर पंचायत प्रधान ओम प्रकाश के जरिए हालांकि रेड क्रास सोसायटी से भी आर्थिक मदद ली गई है। इस जानलेवा बीमारी के इलाज के लिए यह रकम ऊंट के मुंह में जीरा साबित हो रही है।